ભારતને કેવા વિમાનોની જરૂરિયાત છે તેની વિગતો અગાઉ જાહેર થઈ જ હતી અને તેના આધારે છ કંપનીઓએ રસ દાખવ્યો હતો. આ છ કંપનીઓને રિક્વેસ્ટ ફૉર પ્રપોઝલ આપવામાં આવી હતી. અર્થાત આ કંપનીઓએ હવે ભારત સરકારને પોતાની દરખાસ્તો આપવાની હતી. પોતાના વિમાનો કઈ રીતે જરૂરિયાતો પૂરી કરી શકે છે અને શું કિંમત અને શરતો હશે તેની દરખાસ્તો કંપનીઓ આપે તે પછી ભારતીય એર ફોર્સ તેનું મૂલ્યાંકન કરે. છ મહિનામાં દરખાસ્તો આપી દેવાની હતી, પણ કેટલીક કંપનીઓએ વિગતો આપવામાં થોડું મોડું થાય તેમ છે એવું કહેતા એક મહિના માટે મુદત લંબાવવામાં આવી હતી.